**Maa aikojen alussa** (*The Land Before Time*) on yhdysvaltalainen animaatioelokuva, joka oli samalla Maa aikojen alussa -elokuvasarjan ensimmäinen elokuva. Sen ohjasi Don Bluth ja käsikirjoittivat Judy Freudberg, Tony Geiss sekä Stu Krieger. Vuonna 1988 valmistuneen elokuvan vastaavina tuottajina ovat olleet Steven Spielberg ja George Lucas. Se myös huomioitiin Saturn- ja Young Artist -ehdokkuuksilla vuosina 1989 ja 1990. 

Elokuvan tuotantoa edelsi mittava tutkimustyö. Tutkijat vierailivat mm. Luonnonhistorian museoissa New Yorkissa ja Los Angelesissa sekä Smithsonian-instituutissa Washington D.C:ssä. Elokuvaa tehneiden taiteilijoiden oli luotava uskottava maisema ja eläimet. Piirroselokuvassa taustalla on yhtä tärkeä merkitys kuin pääkuvilla. Piirtäjät tekivät elokuvaa varten yli 600 taustakuvaa. *lähde?*

Versiot
-------

Elokuvan teatteri/VHS/Laserdisc/DVD -versioista on leikattu useita minuutteja materiaalia, mutta täysi leikkaamaton versio on esitetty Suomen TV:ssä vuonna 1998 MTV3 -kanavalla.*lähde?* Leikkauksista johtuen muun muassa elokuvan lopetus eroaa huomattavasti alkuperäisestä: Pikkutassu ei löydä Suurta laaksoa elokuvan lopussa kuten leikatussa versiossa näkyy, vaan hän löytää sen yksin jo heti sen jälkeen kun on tapellut Seran kanssa, ja palaa sen jälkeen hakemaan muita.

Kaiken kaikkiaan leikkaukset veivät elokuvasta noin 11 minuuttia materiaalia, alkuperäisen pituuden ollessa noin 80 minuuttia (PAL-standardilla noin 75 minuuttia).

Tarina
------

**Varoitus:  Seuraava kirjoitus paljastaa yksityiskohtia juonesta.**
Elokuvan tarina kerrotaan vastasyntyneen apatosauruksen, Pikkutassun kautta. Dinosaurukset vaeltavat laumassa pois elottomaksi kuivuneesta kotilaaksostaan. Matkan alussa Terävähammas (Tyrannosaurus rex) hyökkää ja Pikkutassun äiti yrittää taistella sitä vastaan mutta saa surmansa, joten Pikkutassun on yksin selviydyttävä matkasta Suureen laaksoon, missä kaikille riittää vettä ja ruokaa vuosiksi eteenpäin. Matkalla Pikkutassu kohtaa neljä muuta eksynyttä dinosauruksenpoikasta (Alli, Petri, Sera ja Piikki), ja vaikka kaikki viisi ovat eri lajia, ne ymmärtävät, että vain yhdessä ne voivat selviytyä vaarallisesta matkasta. 

**Juonipaljastukset päättyvät tähän.**
### Äänirooleissa

Suomenkieliset äänet

|  |  |  |
| --- | --- | --- |
|  Kasimir Pennanen  | … |  Pikkutassu, *Apatosaurus*
  |
|  Ulla-Maija Savolainen-Häkkä  | … |  Pikkutassun äiti
  |
|  Pekka Simola  | … |  kertoja
  |
|  Satu Nurmi  | … |  Sera, *Triceratops*
  |
|  Anu Parviainen  | … |  Alli, *Parasaurolophus*
  |
|  Mona Kortelampi  | … |  Petri, *Pteranodon*
  |
|  Jarmo Harjula  | … |  Piikki, *Stegosaurus*
  |
|  Esko Nevapuro  | … |  Tonkija *Ankylosaurus*
  |
|  Pekka Autiovuori  | … |  Seran isä, *Triceratops*
  |

Ääniraita
---------

Tunnuslaulun "If We Hold On Together" lauloi Diana Ross. Ääniraidan sävelsi James Horner. Se julkaistiin 21 marraskuuta, 1988.

Kappalelista
1. "The Great Migration"
2. "Sharptooth and the Earthquake"
3. "Whispering Winds"
4. "If We Hold On Together"
5. "Foraging For Food"
6. "The Rescue/Discovery of the Great Valley"
7. "End Credits"

Lähteet
-------

1. ↑  *Washington Post Land Before Time review* by Hal Hinson
2. ↑  Amazon.comin sivu alkuperäiselle *The Land Before Time* soundtrackille.

Aiheesta muualla
----------------

* Virallinen sivusto (englanniksi)